
[bookmark: _Toc152599698]1.	Vispārīgie jautājumi
1.1. Eiropas Sociālā fonda Plus programmas materiālās nenodrošinātības mazināšanai 2021.–2027.gadam (turpmāk – Programma) mērķis ir atbalsts vistrūcīgākajām personām saskaņā ar konkrēto mērķi, kas izklāstīts ESF+ regulas[footnoteRef:1] 4. panta 1. punkta m) apakšpunktā. Programmas konkrētais mērķis ir mazināt materiālo nenodrošinātību un sociālo atstumtību personām zemu ienākumu mājsaimniecībās: 1) sniedzot pārtikas un pamata materiālo palīdzību; 2) organizējot papildpasākumus sociālās atstumtības mazināšanai (turpmāk - papildpasākumi). [1:  Eiropas Parlamenta un Padomes Regula (ES) 2021/1057 (2021. gada 24. jūnijs), ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013.] 

1.2. Programmas kopējais pieejamais finansējums ir 68 675 560 euro, tai skaitā Eiropas Sociālā fonda Plus līdzfinansējums 59 894 004 euro apmērā, kas veido 90 % no Programmas finansējuma, un valsts budžeta finansējums 8 781 556 euro apmērā, no tiem obligātais valsts budžeta līdzfinansējums  6 654 890 euro apmērā, kas veido 10 % no Programmas finansējuma, un papildu valsts budžeta finansējums 2 126 666 euro apmērā.
1.3. Partnerorganizāciju atlasi (turpmāk - Atlase) organizē Sabiedrības integrācijas fonds (turpmāk – Fonds) kā sadarbības iestāde (turpmāk – SI).
1.4.  Atlase tiek veikta saskaņā ar:
1.4.1. [bookmark: _Hlk148310753][bookmark: _Hlk148311070]Eiropas Sociālā fonda Plus programmas materiālās nenodrošinātības mazināšanai 2021.—2027. gada plānošanas perioda vadības likumu (turpmāk – Programmas likums)[footnoteRef:2],  [2:  Programmas likums, https://likumi.lv/ta/id/332212. ] 

1.4.2. [bookmark: _Hlk148310872][bookmark: _Hlk153400847]Ministru kabineta 2022.gada 21.jūnija noteikumiem Nr.381 “Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi” (turpmāk – MKN Nr.381)[footnoteRef:3].  [3:  MKN Nr.381, https://likumi.lv/ta/id/333565. ] 

1.5. Atlases mērķis ir atlasīt partnerorganizācijas (turpmāk - PO), kas nodrošinās pārtikas un pamata materiālās palīdzības sniegšanu visā Latvijas teritorijā - indikatīvi 350 - 370 izdales vietās veiks pārtikas un pamata materiālās palīdzības komplektu (turpmāk – komplekti) izdali un indikatīvi 25 - 28 izdales vietās Latvijā nodrošinās zupas virtuvēs sagatavotas gatavas maltītes, kā arī tieši vai sadarbībā ar citām organizācijām īstenos papildpasākumus (turpmāk – atbalstāmās darbības). 
1.6. Atbalstāmās darbības[footnoteRef:4] tiek īstenotas Eiropas Savienības fondu plānošanas perioda 2021. - 2027.gadam Programmas ietvaros un var tikt īstenotas 2028.-2034. plānošanas periodā. [4:  Partnerorganizācija tiks informēta par Programmas un/vai Pārtikas atbalsts un pamata materiālā palīdzība vistrūcīgākajiem iedzīvotājiem 2028.-2034.gadā darbību īstenošanas reglamentējošiem normatīvajiem aktiem un/vai to izmaiņām, t.sk., ja iespējamās izmaiņas būs saistītas ar atbalstāmo darbību īstenošanas formātu.] 

1.7. Komplektu iegādi, atbilstoši publisko iepirkumu regulējumam, veic Fonds, slēdzot ar piegādātājiem iepirkuma līgumu, kurā paredzēta komplektu iegāde un piegāde uz visām komplektu uzglabāšanas/izdales vietām.
2. [bookmark: _Toc152599699]ATLASES IESNIEGUMA NOFORMĒŠANAS UN IESNIEGŠANAS KĀRTĪBA
2.1. Pretendents iesniegumu[footnoteRef:5] (turpmāk - Pieteikumu[footnoteRef:6]) iesniedz, aizpildot datu laukus Mērķa finansējuma izlietojuma pārvaldības platformā (turpmāk - MAP) https://sif.map.gov.lv/, kā arī, ja attiecināms, papildus pievieno pretendentu apvienības vienošanos. [5:  MKN Nr.381 tiek lietots termins “iesniegums”.]  [6:  MAP tiek lietots termins “pieteikums”.] 

2.2. Pretendents Pieteikumu sagatavo latviešu valodā. Ja kāds no pielikumiem ir citā valodā, tam pievieno tulkojumu latviešu valodā, kuru dokumenta tulkojuma pareizību apliecinājusi organizācijas atbildīgā amatpersona.38
2.3. Pieteikumu pretendents iesniedz līdz Programmas izsludinātajā Atlasē noteiktajam Atlases beigu termiņam, kas norādīts MAP, kā arī paziņojumā par Atlases izsludināšanu oficiālajā izdevumā “Latvijas Vēstnesis”, Fonda tīmekļvietnē www.sif.gov.lv un tīmekļvietnē www.esfondi.lv.
2.4. Pretendentam pēc Pieteikuma iesniegšanas MAP, tiek nosūtīts MAP automātiski sagatavots paziņojums par Pieteikuma iesniegšanu. 
2.5. Pieteikumu MAP nevar iesniegt pēc Programmas izsludinātajā Atlasē noteiktā Atlases beigu termiņa.
2.6. Jautājumus par Atlasi un Pieteikuma sagatavošanu var sūtīt uz e-pasta adresi fead@sif.gov.lv vai izmantojot MAP sadaļu “Saziņa”, e-pasta vai ziņas nosaukumā norādot “Jautājums par ESF+ PO Atlasi”, ne vēlāk kā 3 (trīs) darbdienas pirms Atlases beigu termiņa. 
2.7. SI atbildi uz jautājumu sniedz 3 (triju) darbdienu laikā pēc jautājuma saņemšanas, bet ne vēlāk kā 1 (vienu) darbdienu pirms Pieteikumu iesniegšanas termiņa beigām.
2.8. Biežāk uzdotie jautājumi un atbildes uz tiem tiks publicētas MAP tam paredzētajā konkursa sadaļā “BUJ”.
3. [bookmark: _Toc152599700]ATLASES UN ATBALSTĀMO DARBĪBU NOTEIKUMI
Pretendenti
[bookmark: _Hlk148311379]3.1. Pieteikumu Atlasē var iesniegt:
3.1.1. Biedrību un nodibinājumu reģistrā reģistrēta biedrība vai nodibinājums vai Reliģisko organizāciju un to iestāžu reģistrā reģistrēta reliģiska organizācija;
3.1.2. pašvaldība vai tās iestāde.
3.2. Pretendenta Pieteikums tiek noraidīts, ja uz pretendentu, kas ir biedrība, nodibinājums vai reliģiska organizācija, attiecināms jebkurš no šādiem gadījumiem:  
3.2.1. persona, kura ir pretendenta valdes loceklis, patiesais labuma guvējs vai persona, kura ir pilnvarota pārstāvēt pretendentu darbībās, kas saistītas ar tās filiāli vai struktūrvienību, ar galīgo nolēmumu, no kura spēkā stāšanās dienas līdz Pieteikuma iesniegšanas dienai nav pagājuši trīs gadi, ir atzīta par vainīgu jebkurā no šādiem noziedzīgiem nodarījumiem:
a) kukuļņemšana, kukuļdošana, kukuļa piesavināšanās, starpniecība kukuļošanā, neatļauta labuma pieņemšana,
b) krāpšana, piesavināšanās vai noziedzīgi iegūtu līdzekļu legalizēšana,
c) izvairīšanās no nodokļu un tiem pielīdzināto maksājumu nomaksas.
3.2.2. Pretendentam ir piemērots piespiedu ietekmēšanas līdzeklis par kādu no iepriekš minētajiem noziedzīgiem nodarījumiem, un no galīgā nolēmuma spēkā stāšanās dienas līdz Pieteikuma iesniegšanas dienai nav pagājuši trīs gadi;
3.2.3. ir pasludināts pretendenta maksātnespējas process, ierosināta tiesiskās aizsardzības procesa lieta vai tiek īstenots tiesiskās aizsardzības process, apturēta vai pārtraukta  pretendenta saimnieciskā darbība vai pretendents tiek likvidēts;
3.2.4. uz pretendentu vai personu, kura ir pretendenta valdes loceklis, patiesais labuma guvējs vai persona, kura ir pilnvarota pārstāvēt pretendentu darbībās, kas saistītas ar tās filiāli vai struktūrvienību, attiecas Starptautisko un Latvijas Republikas nacionālo sankciju likumā noteiktie ierobežojumi;
3.2.5. stājies spēkā Programmas likuma 17.pantā noteiktais Fonda kā sadarbības iestādes lēmums par aizliegumu dalībai Atlasē. 
3.3. Pretendents iesniedzot Pieteikumu, sniedz apliecinājumu (Pieteikuma sadaļa “Apliecinājums”), ka uz pretendentu, tai skaitā pretendentu apvienības dalībniekiem, nav attiecināmi šī nolikuma 3.2.apakšpunktā norādītie ierobežojumi un gadījumi.
3.4. Pretendents nedrīkst darboties kā starpnieks, tam jābūt tieši iesaistītam atbalstāmo darbību īstenošanā. Papildpasākumus var īstenot pretendents un/vai pretendentu apvienības dalībnieks vai to īstenošanai var piesaistīt pakalpojumu sniedzējus.

[bookmark: _Toc152599702]Pretendentu apvienība
3.5. Pretendents var piedalīties Atlasē individuāli vai piesaistot partnerus, veidojot pretendentu apvienību, kas atbilst MKN Nr.381 49.punkta prasībām. 
3.6. Pretendentu apvienības dalībnieks var būt:
3.6.1. Biedrību un nodibinājumu reģistrā reģistrēta biedrība vai nodibinājums vai Reliģisko organizāciju un to iestāžu reģistrā reģistrēta reliģiska organizācija; 
3.6.2. pašvaldība vai tās iestāde.
3.7.  Uz katru pretendentu apvienības dalībnieku attiecināmi šī nolikuma 3.1., 3.2. apakšpunktos iekļautie nosacījumi. 
3.8. Ja pretendents plāno piedalīties Atlasē kā pretendentu apvienība, tas Pieteikumam pievieno ar katru pretendentu apvienības dalībnieku noslēgtu vienošanos par sadarbību, kurā iekļauta vismaz šāda informācija:
3.8.1. apvienības paraksttiesīgā persona;
3.8.2. apvienības dalībnieku tiesības, pienākumi, atbildība, tai skaitā administratīvā un finansiālā, un sadarbības principi; 
3.8.3. atbalsta nodrošināšanas sadalījums pa veidiem teritoriālā griezumā atbilstoši apvienības dalībnieku atbildības sadalījumam;
3.8.4. pretendentu apvienības dalībnieku sadarbības principi, kas ietver atbalsta plānošanu, nodrošināšanu un uzskaiti, finansējuma sadalījumu starp pretendentu apvienības dalībniekiem, piedāvājumu par nepieciešamo pārskatu sagatavošanas kārtību un iesniegšanu sadarbības iestādē.
3.9. Apvienības dalībnieku vienošanās iekļauj, ka attiecīgais pretendentu apvienības dalībnieks ir informēts un piekrīt, ka:
3.9.1. nedrīkst pieprasīt maksu no mērķgrupas par izsniegtajiem komplektiem un/vai maltītēm un par dalību papildpasākumos;
3.9.2. nodrošinātais atbalsts tiks sniegts sabiedrības interesēs un veicinās vienlīdzīgu iespēju ievērošanu neatkarīgi no dzimuma, rases vai etniskās izcelsmes, reliģiskās, politiskās vai citas pārliecības, invaliditātes, vecuma, seksuālās orientācijas vai citiem apstākļiem;
3.9.3. atbalstāmās darbības nevar tikt dubultā finansētas no publiskā finansējuma līdzekļiem, tajā skaitā no Eiropas Savienības fondu un citas ārvalstu finanšu palīdzības līdzekļiem.
[bookmark: _Toc152599703]Atbalstāmās darbības
3.10. PO nodrošina atbalsta sniegšanu mērķgrupai, kas noteikta MKN Nr.381 II. nodaļas “Mājsaimniecības, kurām ir tiesības saņemt atbalstu” 4.punktā (turpmāk – mērķgrupa), ievērojot MKN Nr.381 IV. nodaļas “Prasības pārtikas un pamata materiālās palīdzības preču uzglabāšanai un izdalīšanai” nosacījumus.
3.11. PO īsteno šādas atbalstāmās darbības[footnoteRef:7] vai vienu no tām: [7:  Partnerorganizācija tiks informēta par Programmas un/vai Pārtikas atbalsts un pamata materiālā palīdzība vistrūcīgākajiem iedzīvotājiem 2028.-2034.gadā darbību īstenošanas reglamentējošiem normatīvajiem aktiem un/vai to izmaiņām, t.sk., ja iespējamās izmaiņas būs saistītas ar atbalstāmo darbību īstenošanas formātu.] 

3.11.1. nodrošināt komplektu uzglabāšanu, izdalīšanu un papildpasākumu īstenošanu saskaņā ar normatīvajiem aktiem un nosacījumiem, kas iekļauti līgumā/vienošanās par atbalstāmo darbību īstenošanu[footnoteRef:8] (turpmāk - Līgums) (skatīt 1.pielikumu); [8:  Ar pretendentu, kas ir biedrība, nodibinājums vai reliģiska organizācija, tiek slēgts līgums, bet ar pretendentu, kas ir pašvaldība vai tās iestāde, tiek slēgta vienošanās.] 

3.11.2. [bookmark: p21][bookmark: p-536315]nodrošināt pārtikas preču komplektu, kas paredzēti maltīšu pagatavošanai, uzglabāšanu, maltīšu izdalīšanu un papildpasākumu īstenošanu saskaņā ar normatīvajiem aktiem un nosacījumiem, kas iekļauti Līgumā.
3.12. PO nodrošina saņemto un mērķgrupai izdalīto komplektu uzskaiti, saņemto un izlietoto pārtikas preču komplektu, kas paredzēti maltīšu pagatavošanai, uzskaiti un citu informāciju par komplektu skaita izmaiņām, ievadot datus Programmas elektroniskās datu uzskaites sistēmā “Komplektu izdales modulis” (turpmāk – KIM). 
3.13. PO komplektu izdales uzskaiti mērķgrupai veic elektroniski KIM, tostarp KIM mobilajā versijā komplektu izsniegšanas laikā, tajā skaitā norādot personai izsniegto komplektu veidu un skaitu. 
3.14. PO izdala komplektus un maltītes:
3.14.1. komplektu uzglabāšanas vai izdales vietā;
3.14.2. PO juridiskajā vai faktiskajā adresē;
3.14.3. citā telpā, par kuras izmantošanu noslēgts nomas vai patapinājuma līgums;
3.14.4. personas dzīvesvietā;
3.14.5. un citās MKN Nr.381 noteiktajās vietās, ja attiecināms.
3.15. PO īsteno papildpasākumus telpās vai teritorijā, kas atbilst attiecīgā papildpasākuma saturam un veidam.
3.16. [bookmark: p22][bookmark: p-536316]PO nodrošina maltītes, ņemot vērā, ka:
3.16.1. zupas virtuvēm, kas sagatavo maltītes, var tikt nogādāti divu veidu komplekti – pārtikas preču komplekti, kas paredzēti maltīšu pagatavošanai, un individuālai izdalei paredzētais pārtikas preču komplekts;
3.16.2. maltītes nodrošināšanai paredzētie pārtikas komplekti tiks piegādāti zupas virtuvei saskaņā ar PO veiktajiem pasūtījumiem, individuālai izdalei paredzētie komplekti var tikt piegādāti arī no citām PO, katrā konkrētā gadījumā iepriekš to saskaņojot ar SI un zupas virtuvi;
3.16.3. viens pārtikas preču komplekts, kas paredzēts maltīšu pagatavošanai, līdzvērtīgs 48 maltītēm, viens individuālai izdalei paredzētais pārtikas preču komplekts līdzvērtīgs 12 maltītēm;
3.16.4. par maltīti uzskatāma viena ēdienreize, piedāvājot ēdināšanu uz vietas vai ēdienu līdzņemšanai.23
3.17. [bookmark: p23][bookmark: p-536317]Maltīšu uzskaiti, kā arī papildpasākumu plānošanu un īstenošanu apliecinošu dokumentu sagatavošanu, tostarp, mērķgrupas personu reģistrāciju katrā papildpasākumā, jāveic atbilstoši nosacījumiem, kas iekļauti Līguma 8.8., 8.9. apakšpunktā.
3.18. PO īsteno papildpasākumus saskaņā ar MKN Nr.381 V. nodaļu. 
3.19. PO nodrošina, ka papildpasākumi mazina mērķgrupas personu sociālo atstumtību, sniedz ieguldījumu nabadzības izskaušanā, kā arī veicina šo personu patstāvību savu sociālo problēmu vai krīzes situācijas rezultātā radušos problēmu risināšanā ilgtermiņā.
3.20. Ja PO ir pašvaldība vai pašvaldības iestāde, tā nesaņem Programmas finansējumu par tādu papildpasākumu īstenošanu, kuri tai jānodrošina saskaņā ar viņu saistošajiem normatīvajiem aktiem un tiek finansēti no publiskā finansējuma līdzekļiem, tai skaitā no ārvalstu finanšu palīdzības līdzekļiem.
3.21. PO nodrošina, ka pārtikas preces un maltītes uzglabā un izdala vietā, kas ir iekļauta Pārtikas un veterinārā dienesta uzraudzībai pakļauto uzņēmumu reģistrā, vai vietā, kurā ir nodrošināta higiēnas prasību ievērošana atbilstoši Eiropas Parlamenta un Padomes 2004. gada 29. aprīļa Regulas (EK) Nr. 852/2004 par pārtikas produktu higiēnu (turpmāk – regula Nr. 852/2004) II pielikuma III nodaļas 1. punktam un VIII nodaļai, izņemot, ja komplektus izdala personas dzīvesvietā vai citos MKN Nr.381 noteiktajos izņēmuma gadījumos. Minēto prasību ievērošanu izvērtē Pārtikas un veterinārais dienests. Pirms līguma slēgšanas PO jāiesniedz SI Pārtikas un veterinārā dienesta apliecinājums par katras pārtikas preču un maltītes uzglabāšanas vietas atbilstību.
3.22. [bookmark: p24][bookmark: p-536319]PO izdalei paredzētos pamata materiālās palīdzības preču (tas ir, higiēnas un saimniecības preču, individuālo mācību piederumu) komplektus uzglabā telpās, kurās:
3.22.1. saskaņā ar preču un pakalpojumu drošumu regulējošo normatīvo aktu[footnoteRef:9] prasībām ir ievērota laba higiēnas prakse un aizsardzība pret ārēju piesārņojuma avotu, piemēram, kaitēkļiem, kā arī aizsardzība pret piesārņojuma tālāku izplatību; [9:  Piemēram, Eiropas Parlamenta un Padomes Regula (ES) 2023/988, Pakalpojumu drošuma likums un citi.] 

3.22.2. komplekti ir novietoti tā, lai izvairītos no to piesārņojuma riska.25
3.23. [bookmark: p25][bookmark: p-536320]PO ir materiāli atbildīga par tās glabāšanā esošo komplektu drošību un veic samērīgus pasākumus, lai nepieļautu komplektu mantisku zaudējumu rašanos, ievērojot šādus nosacījumus:
3.23.1. PO atlīdzina SI tiešos zaudējumus, ja tie radušies PO vai tās darbinieku prettiesiskas, nolaidīgas vai citādi vainojamas darbības vai bezdarbības rezultātā;
3.23.2. PO neatbild par zaudējumiem, kas radušies komplektu slēptu defektu, piegādātāja darbības, trešo personu prettiesiskas rīcības vai citu no PO saprātīgas kontroles neatkarīgu apstākļu rezultātā, ja PO ir veikusi samērīgus drošības pasākumus un bez nepamatotas kavēšanās informējusi SI par attiecīgo gadījumu.
3.24. [bookmark: p26][bookmark: p-536321][bookmark: p27][bookmark: p-536322]PO nodrošina pārtikas preču komplektu fizisku nodalīšanu no pamata materiālās palīdzības preču komplektiem, kā arī higiēnas un saimniecības preču komplektu fizisku nodalīšanu no individuālo mācību piederumu komplektiem.
3.25. PO nodrošina, ka līdz izdalīšanai mērķgrupai piegādātie komplekti netiek bojāti, izjaukti vai sadalīti pa daļām. Pieļaujama tikai zupas virtuvēm piegādāto un maltītes nodrošināšanai paredzēto komplektu izjaukšana vai sadalīšana.
3.26. Partnerorganizācija nodrošina horizontālo un vispārīgo principu ievērošanu Atbalstāmo darbību īstenošanā atbilstoši Vadošās iestādes vadlīnijām[footnoteRef:10]. [10:  Vadošās iestādes vadlīnijas pieejamas tīmekļa vietnes www.lm.gov.lv  sadaļā ESF+ programma materiālās nenodrošinātības mazināšanai un Sadarbības iestādes tīmekļa vietnē https://www.sif.gov.lv/lv/eiropas-sociala-fonda-plus-programma.] 

[bookmark: _Toc152599704]Līguma darbības periods
3.27. Atbalstāmo darbību īstenošanas periods ir no 2027.gada 1.aprīļa līdz 2030.gada 31.martam, bet Līgums ir spēkā līdz saistību pilnīgai izpildei[footnoteRef:11].  [11:  Partnerorganizācija tiks informēta par Programmas un/vai Pārtikas atbalsta un pamata materiālās palīdzības vistrūcīgākajiem iedzīvotājiem 2028.-2034.gadā īstenošanas darbību reglamentējošiem normatīvajiem aktiem un/vai to izmaiņām, t.sk. iespējama līguma/vienošanās pārtraukšana un/vai grozījumi.] 

[bookmark: _Toc152599705]Atbalstāmo darbību sniegšanas vieta, izdales teritorija un intensitāte
3.28. Komplektu, maltīšu izdale un papildpasākumu īstenošana tiek veikta Latvijas teritorijā. 
3.29. Pretendents var pieteikties šī nolikuma 3.11.1.apakšpunktā noteiktā atbalsta sniegšanai, ja tas var nodrošināt komplektu izdalīšanu un papildpasākumu īstenošanu pilnā vai daļējā atbalsta intensitātē vismaz vienā izdales teritorijā. 
3.30. Pretendents var pieteikties šī nolikuma 3.11.2.apakšpunktā noteiktā atbalsta sniegšanai, ja tas var nodrošināt maltīšu izdalīšanu un papildpasākumu īstenošanu pilnā vai daļējā atbalsta intensitātē vismaz vienā izdales teritorijā. 
3.31. Izdales teritorija ir pašvaldības administratīvā teritorija – valstspilsētu pašvaldību teritorija vai novadu pašvaldību teritorija.
3.32.  Atbalsta intensitāte:
3.32.1. pilna atbalsta intensitāte nozīmē, ka Līguma darbības periodā izdales teritorijā pretendents plāno sniegt atbalstu visam šajā izdales teritorijā mērķgrupas personu skaitam;
3.32.2. daļēja atbalsta intensitāte nozīmē, ka Līguma darbības periodā izdales teritorijā pretendents plāno sniegt atbalstu tikai daļai no šīs izdales teritorijas mērķgrupas personu skaita.
[bookmark: _Toc152599706]Izmaksas un finansējums
3.33. SI reizi ceturksnī, pēc PO pārskata par atbalstāmo darbību īstenošanu saņemšanas MAP un tā apstiprināšanas, veic maksājumu PO:
3.33.1. [bookmark: _Hlk150122450]par komplektu uzglabāšanas un izdalīšanas, kā arī, ja attiecināms, par maltīšu, nodrošināšanas administrēšanu;
3.33.2. par papildpasākumu īstenošanu, ja pārskata periodā ir īstenoti MKN Nr.381 nosacījumiem atbilstoši papildpasākumi, tostarp katrā izdales teritorijā atbilstoši izdales vietu skaitam nodrošināts vismaz šāds papildpasākumu skaits un mērķgrupas personu iesaiste papildpasākumos:
a) viena izdales vieta – īstenots viens papildpasākums un iesaistīti kopā vismaz četri atbalsta saņēmēji;
b) no divām līdz 10 izdales vietām – īstenoti divi papildpasākumi un iesaistīti kopā vismaz astoņi atbalsta saņēmēji;
c) no 11 līdz 24 izdales vietām – īstenoti trīs papildpasākumi un iesaistīti kopā vismaz 12 atbalsta saņēmēji;
d) vairāk par 24 izdales vietām – īstenoti četri papildpasākumi un iesaistīti kopā vismaz 16 atbalsta saņēmēji.
3.34. SI katru Programmas maksājuma summu nosaka pēc formulas:
NI = 7% x (pn x Pn + mn x Mn+ hn x Hn), kur
· NI – partnerorganizācijai izmaksājamā summa;
· p – izdalīto vai maltītēm izmantoto pārtikas preču komplektu skaits;
· P – pārtikas preču komplekta vērtība, ieskaitot pievienotās vērtības nodokļa izmaksas;
· m – izdalīto individuālo mācību piederumu komplektu skaits;
· M – individuālo mācību piederumu komplekta vērtība, ieskaitot pievienotās vērtības nodokļa izmaksas;
· h – izdalīto higiēnas un saimniecības preču komplektu skaits;
· H – higiēnas un saimniecības preču komplekta vērtība, ieskaitot pievienotās vērtības nodokļa izmaksas;
· n – attiecīgais pārtikas vai pamata materiālās palīdzības komplektu veids.
3.35. Precīza viena attiecīgā komplekta vērtība tiek noteikta publiskā iepirkuma, ko veic Fonds, rezultātā.
[bookmark: _Toc152599707]4.	ATLASES PIETEIKUMU VĒRTĒŠANAS KĀRTĪBA UN KRITĒRIJI
4.1. Programmas izsludinātajā Atlasē katram iesniegtajam Pieteikumam MAP automātiski piešķir identifikācijas numuru. 
4.2. Pēc Atlases beigu termiņa SI pārbauda, vai Pieteikumā ir norādīti apvienības dalībnieki un Pieteikumam ir pievienotas pretendentu apvienības dalībnieku vienošanās ar katru apvienības dalībnieku. Ja tiek konstatēts, ka kāds obligāti pievienojamais dokuments nav pievienots, SI pieprasa pretendentam iesniegt trūkstošo dokumentu 3 (trīs) darbdienu laikā pēc attiecīga SI pieprasījuma nosūtīšanas dienas MAP.
4.3. Pieteikumu vērtēšanai SI izveido Atlases komisiju (turpmāk – Komisija) saskaņā ar Komisijas nolikumu. Komisijas sastāvā ir Fonda kā SI pārstāvji, kā arī var tikt iekļauts viens Labklājības ministrijas pārstāvis. Komisijas sēdēs novērotāja statusā ir tiesības piedalīties Labklājības ministrijas kā vadošās iestādes pārstāvim, pašvaldību un zemu ienākumu mājsaimniecību intereses pārstāvošo nevalstisko organizāciju pārstāvjiem. Pieteikumu vērtēšanai var tikt piesaistīti arī citi Fonda kā SI darbinieki vai neatkarīgi eksperti.
4.4. Līdz Atlases beigu termiņam iesniegtie Pieteikumi vispirms tiek vērtēti pēc kopīgiem atbilstības kritērijiem (iekļauti šī nolikuma 4.6. apakšpunktā) un specifiskajiem atbilstības kritērijiem (iekļauti šī nolikuma 4.7. apakšpunktā).
4.5. Ja pretendents ir pretendentu apvienība, tad pēc kopīgiem atbilstības kritērijiem vērtē katru pretendentu apvienības dalībnieku, savukārt, pēc specifiskajiem atbilstības kritērijiem visus pretendentu apvienības dalībniekus vērtē kopā.

4.6. Kopīgie atbilstības kritēriji var būt precizējami (P) vai neprecizējami (N):

	Nr.
	Kritērijs
	Ietekme uz lēmuma pieņemšanu

	4.6.1.
	PO[footnoteRef:12] ir: [12:  Pretendents, tai skaitā pretendentu apvienība. ] 

1. Biedrību un nodibinājumu reģistrā reģistrēta biedrība vai nodibinājums vai Reliģisko organizāciju un to iestāžu reģistrā reģistrēta reliģiska organizācija (turpmāk abas kopā – nevalstiska organizācija). Nevalstiskas organizācijas darbības veids iepriekšējos 12 mēnešus no Pieteikuma iesniegšanas MAP dienas ir bijis labdarība vai sociāli mazaizsargāto personu grupu sociālās labklājības celšana;
2. pašvaldība vai tās iestāde.
	N

	4.6.2.
	Personai, kura pārstāv PO, vai PO nav iestājušies Programmas likuma 14. panta 1., 2. vai 4. punktā minētie noraidīšanas nosacījumi.
	N

	4.6.3.
	PO nav iestājušies Programmas likuma 14. panta 3. punktā minētie noraidīšanas nosacījumi.
	N

	4.6.4.
	PO nav iestājies Programmas likuma 17. pantā minētais aizliegums uz laiku piedalīties Atlasē.
	N

	4.6.5.
	PO Pieteikumā paredz nodrošināt vienu vai abus MKN Nr.381 42. punktā minētos atbalsta veidus Latvijas teritorijā.
	P

	4.6.6.
	PO Pieteikums ir:
1. pilnībā aizpildīts valsts valodā atbilstoši Atlases nolikumam;
2. ar pievienotiem papildus iesniedzamiem dokumentiem valsts valodā vai ar PO atbildīgās amatpersonas apliecinātu tulkojumu.
	P



4.7. Specifiskie atbilstības kritēriji, kas vienmēr ir precizējami (P):

	Nr.
	Kritērijs
	Ietekme uz lēmuma pieņemšanu

	4.7.1.
	PO Pieteikumā pamatota pietiekama administratīva, finansiāla un darbības spēja, lai nodrošinātu komplektu drošu uzglabāšanu un izdalīšanu personām, kuras ir tiesīgas attiecīgo palīdzību saņemt[footnoteRef:13], to uzskaitot KIM [13:  Kritēriju attiecina, ja Pieteikumā paredz nodrošināt MKN Nr.381 42.1. apakšpunktā jeb nolikuma 3.11.1. apakšpunktā minēto atbalsta veidu.] 

	P

	4.7.2.
	PO Pieteikumā pamatota pietiekama administratīva, finansiāla un darbības spēja maltītes nodrošināšanai, tajā skaitā pārtikas preču komplektu drošai uzglabāšanai un maltīšu izdalīšanai[footnoteRef:14] [14:  Kritēriju attiecina, ja Pieteikumā paredz nodrošināt MKN Nr.381 42.2. apakšpunktā jeb nolikuma 3.11.2. apakšpunktā minēto atbalsta veidu.] 

	P

	4.7.3.
	PO Pieteikumā pamatota pietiekama administratīva, finansiāla un darbības spēja, lai tieši vai netieši nodrošinātu papildpasākumus
	P

	4.7.4.
	PO Pieteikumā pamatota pietiekama administratīva, finansiāla un darbības spēja, lai nodrošinātu komplektu uzglabāšanu un izdalīšanu personām, tajā skaitā arī maltīšu nodrošināšanu (ja attiecināms), kā arī ar papildpasākumu īstenošanu saistītās informācijas publicitātes, uzraudzības un novērtēšanas prasību ievērošanu
	P



4.8. Ja PO Pieteikuma vērtēšanā tiek konstatēts, ka pretendents neatbilst kopīgam atbilstības kritērijam, kas nav precizējams (N), Pieteikums tiek virzīts noraidīšanai. Ja pretendents ir pretendentu apvienība, tiek vērtēta katra dalībnieka atbilstība neprecizējamiem atbilstības kritērijiem. Gadījumā, kad kopīgam atbilstības kritērijam, kas nav precizējams (N), neatbilst kaut viens no pretendentu apvienības dalībniekiem, tad Pieteikums tiek virzīts noraidīšanai.
4.9. Ja Pieteikuma vērtēšanā tiek konstatēts, ka pretendents neatbilst kopīgam un/vai specifiskam atbilstības kritērijam, kas ir precizējams (P), SI pieņem lēmumu par Pieteikuma apstiprināšanu ar nosacījumu un nosaka, ka pretendentam lēmumā noteiktajā laikā un kārtībā jānodrošina pilnīga Pieteikuma atbilstība kritērijam. 
4.10. MAP iesniegtie, izvērtētie un atbilstošie Pieteikumi tiek sakārtoti pa izdales teritorijām, ņemot vērā pretendenta norādīto plānoto atbalsta veidu (komplektu izdale un papildpasākumi un/vai maltītes nodrošināšana un papildpasākumi) un plānoto atbalsta intensitāti (pilna vai daļēja) attiecīgajā izdales teritorijā. 
4.11. Ja vairāku pretendentu Pieteikumos plānotais viena un tā paša atbalsta veids sasniedz vai pārsniedz kādā izdales teritorijā nepieciešamo atbalsta intensitāti, tad tiek veikta šo pretendentu Pieteikumu vērtēšana pēc kvalitātes kritērijiem. 
4.12. Ja pretendents ir pretendentu apvienība, tad pēc kvalitātes kritērijiem vērtē visu šīs pretendentu apvienības dalībnieku kopējo pieredzi un teritoriālo pārklājumu, punktus nesummējot.
4.13. [bookmark: _Hlk152981365]Ar “S” apzīmētajos kvalitātes kritēriju gadījumos piemēro visus atbilstošos apakškritērijus, summējot tiem piemērojamo punktu skaitu, bet ar “V” apzīmētajos kvalitātes kritēriju gadījumos piemēro vienu atbilstošo apakškritēriju.
4.14. SI piešķir tiesības būt par PO konkrētajā izdales teritorijā atbalsta veidam pretendentam, ņemot vērā iegūto vērtējumu saskaņā ar 4.15. apakšpunktā noteiktajiem kvalitātes kritērijiem.
4.15. Kvalitātes kritēriji:

	Nr.
	Kritērijs
	

Apakškritēriji - punktu skaits
	Maksimālais iegūstamais punktu skaits un punktu piešķiršanas kārtība

	4.15.1.
	PO pieredzes ilgums pēdējo septiņu gadu laikā līdz Atlases izsludināšanas dienai sociāli mazaizsargāto personu sociālās labklājības celšanā un labdarībā
	4.15.1.1. PO pieredze labdarības vai sociālo pakalpojumu un sociālās iekļaušanas pasākumu nodrošināšanā ir[footnoteRef:15]:  [15:  Kritēriju attiecina, ja Pieteikumā paredz nodrošināt MKN Nr.381 42.1. apakšpunktā minēto atbalsta veidu.] 

- trīs gadi un vairāk – 30
- no diviem gadiem un līdz trim gadiem – 20
- no viena gada un līdz diviem gadiem – 10
- mazāka par vienu gadu – 0
	30


	
	
	4.15.1.2. PO pieredze maltītes vai zupas virtuves un sociālās iekļaušanas pasākumu nodrošināšanā ir[footnoteRef:16]: [16:  Kritēriju attiecina, ja Pieteikumā paredz nodrošināt MKN Nr.381 42.2. apakšpunktā minēto atbalsta veidu.] 

- trīs gadi un vairāk – 30
- no diviem gadiem un līdz trim gadiem – 20
- no viena gada un līdz diviem gadiem – 10
- mazāk par vienu gadu – 0
	

	
	
	4.15.1.3. PO pieredze labdarības vai sociālo pakalpojumu, maltītes vai zupas virtuves un sociālās iekļaušanas pasākumu nodrošināšanā[footnoteRef:17] ir: [17:  Kritēriju attiecina, ja Pieteikumā paredz nodrošināt MKN Nr.381 42.1 un 42.2. apakšpunktā minēto atbalsta veidu.] 

- trīs gadi un vairāk – 30
- no diviem gadiem un līdz trim gadiem – 20
- no viena gada un līdz diviem gadiem – 10
- mazāka par vienu gadu – 0
	

	4.15.2.
	PO pieredzes ilgums pēdējo septiņu gadu laikā līdz Atlases izsludināšanas dienai publiskā finansējuma (ES un citas ārvalstu finanšu palīdzības, valsts vai pašvaldību) piesaistīšanā un apsaimniekošanā
	4.15.2.1. PO pieredze ES vai citas ārvalstu finanšu palīdzības piesaistīšanā un apsaimniekošanā ir:
- trīs gadi un vairāk– 15
- no diviem līdz trim gadiem – 10
- no viena līdz diviem gadiem – 5
- mazāk par vienu gadu – 0 
	30S


	
	
	4.15.2.2. PO pieredze valsts vai pašvaldību publiskā finansējuma piesaistīšanā un apsaimniekošanā ir:
- trīs gadi un vairāk – 15
- no diviem līdz trim gadiem – 10
- no viena līdz diviem gadiem – 5
- mazāk par vienu gadu – 0 
	

	4.15.3.
	PO ir tieša vai netieša pieredze pēdējo septiņu gadu laikā līdz Atlases izsludināšanas dienai personu sociālās iekļaušanas, informatīvu, konsultējošu vai neformāli izglītojošu papildpasākumu nodrošināšanā
	4.15.3.1. PO ir tieša pieredze plānoto papildpasākumu plānošanā, administrēšanā, īstenošanā un uzraudzībā – 30
	30V


	
	
	4.15.3.2. PO ir netieša pieredze papildpasākumu plānošanā, administrēšanā, īstenošanā vai uzraudzībā – 10
	

	
	
	4.15.3.3. PO nav pieredzes plānoto papildpasākumu nodrošināšanā – 0
	

	4.15.4.
	PO teritoriālais pārklājums 
	4.15.4.1. pilna atbalsta nodrošināšanai katrā izdales teritorijā PO plāno vismaz vienu izdales vietu (ja PO plāno vairāk nekā vienu izdales vietu, tad kritērija piemērošanai punktus aprēķina, ņemot vērā prognozēto atbalstāmo personu skaitu vidēji uz vienu izdales vietu):
- uz 0–500 prognozētajām atbalstāmajām personām, ja izdales teritorija ir valstspilsētas pašvaldības teritorija, vai uz 0–200 prognozētajām atbalstāmajām personām, ja izdales teritorija ir novada pašvaldības teritorija,– 50
- uz 501–900 prognozētajām atbalstāmajām personām, ja izdales teritorija ir valstspilsētas pašvaldības teritorija, vai uz 201–500 prognozētajām atbalstāmajām personām, ja izdales teritorija ir novada pašvaldības teritorija, – 20
- uz 901 un vairāk prognozētajām atbalstāmajām personām, ja izdales teritorija ir valstspilsētas pašvaldības teritorija, vai uz 501 un vairāk prognozētajām atbalstāmajām personām, ja izdales teritorija ir novada pašvaldības teritorija, – 0
	70S


	
	
	4.15.4.2. atbalsta nodrošināšanai katrā izdales teritorijā PO ir izveidojusi apvienību vai ir noslēgusi nodomu protokolu par sadarbību starp vismaz vienu pašvaldību vai tās iestādi un vismaz vienu nevalstisko organizāciju – 10
	

	
	
	4.15.4.3. atbalsta nodrošināšanai katrā izdales teritorijā, kas ir pašvaldības teritorija, PO plāno maltītes nodrošināšanu – 10
	



4.16. Izdales teritorijā, kur vairāku atbilstošo pretendentu piedāvājums pārsniedz nepieciešamo atbalsta intensitāti, tiesības būt par PO iegūst pretendents, kurš kvalitātes vērtēšanā saņēmis augstāko punktu skaitu. Ja šis pretendents nenodrošina attiecīgajā izdales teritorijā nepieciešamo atbalsta intensitāti vai ja divi vai vairāki pretendenti saņēmuši vienādu punktu skaitu, SI aicina visus augstāko punktu skaitu saņēmušos pretendentus attiecīgajā izdales teritorijā sniegt daļēju atbalstu. 
4.17. SI, pamatojoties uz Komisijas sniegto atzinumu, pieņem lēmumus piešķirt tiesības būt par PO, piešķirt minētās tiesības ar nosacījumu vai noraidīt tās. 
4.18. Lēmumu SI pieņem ne vēlāk kā trīs mēnešus pēc Pieteikumu iesniegšanas termiņa beigu datuma. 
4.19. SI informē pretendentu par pieņemto lēmumu 5 (piecu) darbdienu laikā pēc lēmuma pieņemšanas, ievietojot lēmumu MAP.
4.20. Saziņa ar pretendentu notiek MAP sadaļā “Saziņa”. Par informācijas paziņošanas datumu tiek uzskatīta otrā darbdiena pēc informācijas nosūtīšanas.
4.21. Ja Pieteikumu vērtēšanas gaitā konstatētas kļūdas vai nepilnības (Pieteikums neatbildīs kādam no precizējamiem atbilstības kritērijiem), un ņemot vērā Atlases nolikuma 4.12. apakšpunktā minēto, ja tas attiecināms uz pretendentu un tā Pieteikumā norādīto teritoriālo piedāvājumu, lai to atbalstītu, SI lēmumā par tiesību piešķiršanu būt par PO iekļauj nosacījumus Pieteikuma precizēšanai pirms Līguma noslēgšanas. Pieļaujamie Pieteikuma precizējumi ir šādi:
4.21.1. novērst informācijas pretrunas dažādās Pieteikuma sadaļās;
4.21.2. izslēgt neatbilstošās atbalstāmās darbības;
4.21.3. sniegt papildu informāciju, skaidrojumu vai pamatojumu, ja Pieteikumā iekļautā informācija ir nepilnīga, neskaidra vai pretrunīga;
4.21.4. veikt citus labojumus, lai nodrošinātu Pieteikuma, tai skaitā pielikumu, ja tādi ir, atbilstību Atlases nolikumā iekļautajiem nosacījumiem.
4.22. Pretendents Pieteikuma precizējumus iesniedz MAP, SI lēmumā par tiesību piešķiršanu būt par PO ar nosacījumu norādītajā termiņā. 
4.23. SI 10 (desmit) darbdienu laikā izskata pretendenta precizēto Pieteikumu un sagatavo atzinumu par lēmumā iekļauto nosacījumu izpildi. Atzinumu ievieto MAP un par to informē pretendentu. Ja atzinums ir pozitīvs, vienlaikus informē pretendentu par Līguma slēgšanas procesa uzsākšanu. Ja atzinums ir negatīvs vai ja pretendents nav nodrošinājis lēmumā iekļauto nosacījumu izpildi Fonda noteiktajā termiņā, Pieteikums uzskatāms par noraidītu. 
4.24. Pretendentam jebkurā procesa stadijā ir tiesības iepazīties ar Pieteikuma virzību. Pretendents ir tiesīgs iepazīties ar Pieteikuma vērtēšanas materiāliem (tai skaitā vērtētāju atzinumiem, Komisijas protokoliem un lēmumiem) tikai pēc tam, kad stājies spēkā lēmums par pieteikuma apstiprināšanu, apstiprināšanu ar nosacījumu vai noraidīšanu. Informācijas izsniegšanu ierobežo normatīvie akti par informācijas izsniegšanu, datu apstrādi un aizsardzību.
4.25. SI 4.24. apakšpunktā minēto informāciju sniedz 10 (desmit) darbdienu laikā pēc pieprasījuma saņemšanas vai 5 (piecu) darbdienu laikā pēc pieprasījuma saņemšanas uzaicina pretendentu abpusēji pieņemamā laikā iepazīties ar pieprasīto informāciju Fondā.
[bookmark: _Toc152599708]5.	LĪGUMA SLĒGŠANA
5.1. [bookmark: _Ref401152320][bookmark: _Ref401325488][bookmark: _Hlk152745121]Pretendentam, kam piešķirtas tiesības būt par PO, ir jānoslēdz Līgums par atbalstāmo darbību īstenošanu. 
5.2. Līgumu slēdz, izmantojot Atlases nolikumam pievienoto Līguma projektu, kuram ir informatīvs raksturs un kurš nepieciešamības gadījumā var tikt precizēts.  
5.3. Pretendents 10 (desmit) darbdienu laikā pēc lēmuma paziņošanas un pirms Līguma noslēgšanas MAP Pieteikuma cilnē “Atbalsta vietas” 
5.3.1. ievada atbilstošu papildu informāciju par:
a) komplektu uzglabāšanas un izdales vietu un/vai maltīšu nodrošināšanas vietu precīzām adresēm (turpmāk – adrese), aktualizējot tās, ja nepieciešams, kā arī ievadot katrai adresei atbildīgo personu (norādot vārdu, uzvārdu un izdales vietas kontakttālruni), izdales vietas darbalaiku;
b) [bookmark: _Hlk153119481]Pārtikas un veterinārā dienesta izsniegtā apliecinājuma derīguma beigu datumu, ka izdales/uzglabāšanas vietā ir nodrošināta higiēnas prasību ievērošana atbilstoši regulas Nr. 852/2004 II pielikuma III nodaļas 1.punktam un VIII nodaļai, ja izdales vieta nav reģistrēta Pārtikas un veterinārā dienesta uzraudzībai pakļauto uzņēmumu reģistrā, vai norāda datumu “31.12.2030.” tām izdales/uzglabāšanas vietām, kas ir iekļautas Pārtikas un veterinārā dienesta uzraudzībai pakļauto uzņēmumu reģistrā;
5.3.2. pievieno katrai adresei:
a) dokumentu, kas pamato pretendenta tiesības darboties norādītās adreses telpās vai, ja norādītajās adresēs esošās telpas nav pretendenta īpašumā, tad iesniedz ar telpu īpašnieku noslēgtā līguma vai nodomu protokola apliecinātu kopiju;
b) [bookmark: _Hlk153119565]Pārtikas un veterinārā dienesta apliecinājumu, ka izdales/uzglabāšanas vietā ir nodrošināta higiēnas prasību ievērošana atbilstoši regulas Nr.852/2004 II pielikuma III nodaļas 1.punktam un VIII nodaļai, ja izdales/uzglabāšanas vieta nav iekļauta Pārtikas un veterinārā dienesta uzraudzībai pakļauto uzņēmumu reģistrā.
5.4. Pretendents var atsaukt iesniegto Pieteikumu jebkurā laikā līdz Līguma noslēgšanai, zaudējot tiesības noslēgt Līgumu un būt par PO. 
5.5. SI 5 (piecu) darbdienu laikā pēc Līgumu ar visām PO noslēgšanas publicē aktuālo PO un atbalsta vietu sarakstu Fonda tīmekļvietnē. 

[bookmark: _Toc152599709]6.	PIELIKUMI
1.pielikums: Līguma/vienošanās par atbalstāmo darbību īstenošanu projekts[footnoteRef:18]. [18:  Līguma projekts pievienots izmantošanai MAP.] 

